Vitaminy
Dobry vecer,
Chcela by som sa poradit. Som v 4 mesiaci tehotenstva. Uzivam Vitamin C, kyselinu listovu, Horcik,zinok a vapnik. Stacia tieto vitaminy v tehotenstve? Ci treba aj magnezium a ine?
Dakujem
Dobrý deň,
ďakujeme za Vašu otázku.
Z vitamínov, minerálov a stopových prvkov, okrem tých, ktoré uvádzate, je v tehotenstve dôležitý ešte dostatočný príjem železa. Jeho nedostatok zvyšuje riziko predčasného pôrodu a riziko narodenia dieťaťa s nízkou pôrodnou hmotnosťou. Navyše, železo je základnou súčasťou hemoglobínu, ktorý prenáša v krvi kyslík. Vhodné je užívať ho spolu s vitamínom C, ktorý podporuje vstrebávanie železa. Ostatné výživové doplnky treba užívať s odstupom minimálne 2 hodiny.
Omega-3 kyseliny, konkrétne DHA je dôležitá pre správny vývoj očí a mozgu plodu. Tie je vhodné dopĺňať, pretože hlavný zdroj, ryby a morské plody, sa počas tehotenstva odporúča konzumovať v obmedzenom množstve.
Jód je stopový prvok, ktorý prispieva k správnemu vývoju štítnej žľazy plodu a jeho mozgu, nervového systému a svalov.
Magnézium je latinský názov pre horčík, ktorý už, ako ste uviedli, užívate.
Pre správny vývoj plodu je v tehotenstve veľmi dôležitá vyvážená strava. Ak si nie ste istá, že je vo vašej strave obsiahnuté celé spektrum odporúčaných živín, najvhodnejšou voľbou je užívanie
vitamínov určených pre tehotné
. Okrem toho, že obsahujú všetky potrebné zložky v 1 až 2 tabletách (kapsuliach), obsahujú správnu skladbu vitamínov, minerálov a stopových prvkov pre každý z trimestrov.
Prajem pekný zvyšok dňa.
PharmDr. Veronika Kiabová